《留别谭太玄诸昆仲》
明代·王弘诲

金吾胜赏几经过，文采风流意若何。家有新声传乐谱，人操彩笔当雕戈。

三千珠履迎仙客，十二瑶环学翠娥。霓羽差池翻燕子，云璈宛转调莺歌。

兰阶香蔼浮银蜡，梅坞春深寂玉珂。璀璨珠旒垂月丽，飘飖绣带舞风和。

六街霞绕欢犹聚，五漏声残醉尽酡。乡里祇今羡韦杜，华阳宁用说高轲。

最怜唱罢骊驹后，从此花前忆绮罗。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。